Helse- og omsorgsdepartementet

Kap. 2751

Prop. 1 S Tillegg 2

(2018–2019)

Proposisjon til Stortinget (forslag til stortingsvedtak)

FOR BUDSJETTÅRET 2019

Endring av Prop. 1 S (2018–2019)   
Statsbudsjettet 2019 under   
Helse- og omsorgsdepartementet   
(redusert anslag for utgifter til legemidler)

Tilråding fra Helse- og omsorgsdepartementet 9. november 2018,  
godkjent i statsråd samme dag.  
(Regjeringen Solberg)

# Bakgrunn

I Prop. 1 S (2018–2019) er kap. 2751, post 70 Legemidler foreslått bevilget med 9 476,8 mill. kroner. I dette anslaget skal det bl.a. være tatt hensyn til at Stortinget i fm. behandling av Prop. 85 S (2017–2018), jf. Innst. 400 S (2017–2018), vedtok å reversere overføring av et legemiddel til behandling av astma fra folketrygden til de regionale helseforetakene. Utgiftene over kap. 2751, post 70 skal som følge av dette isolert sett øke med 145 mill. kroner i 2019 sammenliknet med saldert budsjett for 2018. Ved en inkurie er dette beløpet medregnet to ganger i budsjettanslaget for 2019, og kap. 2751, post 70 skal derfor reduseres med 145 mill. kroner.

Helse- og omsorgsdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endring av Prop. 1 S (2018–2019) Statsbudsjettet 2019 under Helse- og omsorgsdepartementet (redusert anslag for utgifter til legemidler).

Vi HARALD, Norges Konge,

stadfester:

Stortinget blir bedt om å gjøre vedtak om endring av Prop. 1 S (2018–2019) Statsbudsjettet 2019 under Helse- og omsorgsdepartementet (redusert anslag for utgifter til legemidler) i samsvar med et vedlagt forslag.

Forslag

til vedtak om endring av Prop. 1 S (2018–2019)   
Statsbudsjettet 2019 under Helse- og omsorgsdepartementet (redusert anslag for utgifter til legemidler)

I

I statsbudsjettet for 2019 blir bevilget under følgende kapittel:

Utgifter:

04N1xx2

|  |  |  |  |
| --- | --- | --- | --- |
| Kap. | Post | Formål | Kroner |
| 2751 |  | Legemidler mv. |  |
|  | 70 | Legemidler | 9 331 800 000 |
|  |  | mot tidligere foreslått kr 9 476 800 000 |  |